pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-แคนาดา พร้อมผลักดันความร่วมมือด้านสาธารณสุข เพื่อให้ประชาชนเข้าถึงการแพทย์อย่างทั่วถึง
วันอังคารที่ 27 สิงหาคม 2562
ไทย-แคนาดา พร้อมผลักดันความร่วมมือด้านสาธารณสุข เพื่อให้ประชาชนเข้าถึงการแพทย์อย่างทั่วถึง
ไทย-แคนาดา พร้อมผลักดันความร่วมมือด้านสาธารณสุข เพื่อให้ประชาชนเข้าถึงการแพทย์อย่างทั่วถึง
วันนี้ (27 ส.ค. 62) เวลา 14.00 น. ณ ห้องสีเหลือง ตึกสันติไมตรี ทําเนียบรัฐบาล นางโดนิกา พอตตี (H.E. Ms. Donica Pottie) เอกอัครราชทูตแคนาดาประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญการหารือดังนี้
รองนายกรัฐมนตรียินดีที่ได้พบกับออท. แคนาดา อีกครั้งหนึ่ง พร้อมกล่าวว่าตนได้รับมอบหมายให้กํากับดูแล 3 กระทรวง ได้แก่ กระทรวงสาธารณสุข กระทรวงคมนาคม กระทรวงการท่องเที่ยวและกีฬา หากมีประเด็นใดที่สามารถเพิ่มพูนความร่วมมือระหว่างไทยและแคนาดาในด้านเหล่านี้ขอให้ออท.แคนาดาแจ้งความประสงค์ได้ทันที
ทั้งสองฝ่ายหารือเกี่ยวกับความร่วมมือด้านสาธารณสุข โดยรองนายกรัฐมนตรีย้ําว่ารัฐบาลมุ่งมั่นที่จะส่งเสริมให้ประชาชนเข้าถึงการรักษาทางแพทย์อย่างทั่วถึง สําหรับประเด็นการใช้กัญชาทางการแพทย์ยังเป็นเรื่องที่ละเอียดอ่อน และต้องให้ประชาชนไทยเกิดความเข้าใจที่ดีเกี่ยวกับการใช้กัญชาในทางการแพทย์ ซึ่งขณะนี้กําลังเร่งศึกษาวิจัยและพัฒนาเทคโนโลยีด้านการใช้กัญชา และพืชสมุนไพรทางการแพทย์ เพื่อส่งเสริมให้ผู้ป่วยได้รับการรักษาที่ปลอดภัย และเหมาะสม โดยต้องดําเนินการอย่างละเอียดรอบคอบและหารือกับทุกภาคส่วนที่เกี่ยวข้องเพื่อให้การใช้กัญชาทางการแพทย์เกิดประโยชน์สูงสุด รวมทั้งป้องกันผลกระทบเชิงลบจากการใช้กัญชานอกเหนือจากทางการแพทย์ด้วย
ออท.แคนาดาแสดงความยินดีกับการเข้ารับตําแหน่งของรองนายกรัฐมนตรี และยืนยันความพร้อมในการสร้างเสริมความสัมพันธ์และผลักดันความร่วมมือในด้านต่างๆ กับไทย สําหรับนโยบายการใช้กัญชาทางการแพทย์นั้นแคนาดาพร้อมสนับสนุนการแลกเปลี่ยนองค์ความรู้และแนวปฏิบัติที่เกี่ยวข้องกับเรื่องดังกล่าว เพื่อให้ไทยได้เรียนรู้แนวทางการใช้กัญชาทางการแพทย์ที่เหมาะสม และเป็นประโยชน์กับประชาชนอย่างแท้จริง
โอกาสนี้รองนายกรัฐมนตรีเชิญชวนให้แคนาดาพิจารณาขยายการลงทุนในพื้นที่ EEC ในอุตสาหกรรมเป้าหมาย (S-Curve และ New S-Curve) ซึ่งเป็นอุตสาหกรรมที่มีศักยภาพของไทย และสอดคล้องกับภาคเอกชนของแคนาดาที่มีความเชี่ยวชาญในเรื่องดังกล่าว เพื่อใช้เป็นกลไกขับเคลื่อนเศรษฐกิจในอนาคต
************
รัฐบาลไทย-ข่าวทำเนียบรัฐบาล-รมว.อภิรดีฯ ติวเข้มพาณิชย์จังหวัด ติดตามสถานการณ์ข้าวอย่างใกล้ชิด
วันอังคารที่ 14 มีนาคม 2560
รมว.อภิรดีฯ ติวเข้มพาณิชย์จังหวัด ติดตามสถานการณ์ข้าวอย่างใกล้ชิด
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่า จากการเกิดปัญหาโรคระบาดจากแมลงบั่ว ส่งผลกระทบต่อการผลิตและคุณภาพข้าวนาปรังในบางพื้นที่ของจังหวัดพิจิตร ได้สั่งการให้พาณิชย์จังหวัดพิจิตร และพาณิชย์จังหวัดอื่นๆ สํารวจความเสียหายที่เกิดขขึ้น
ด้านนางกาญจนา ชมมี พาณิชย์จังหวัดพิจิตรได้ให้รายละเอียดเกี่ยวกับ การผลิตข้าวนาปรังของจังหวัดพิจิตรในปี 2559/60 ว่า จังหวัดพิจิตรมีพื้นที่ปลูกข้าวนาปรัง ปี 2559/60 มีจํานวน 468,688 ไร่ คาดการณ์ปริมาณผลผลิตที่จะออกสู่ตลาด ประมาณ 275,576 ตัน โดยเกษตรกรเริ่มเก็บเกี่ยวผลผลิต ตั้งแต่ ต้นเดือน กุมภาพันธ์ 2560 ที่ผ่านมา ผลผลิตออกสู่ตลาดแล้วประมาณร้อยละ 20 และจะออกสู่ตลาดมากในเดือนมีนาคม 2560 ประมาณร้อยละ 60การผลิตข้าวนาปรังปีนี้จังหวัดพิจิตรประสบปัญหา เกิดโรคระบาดจากแมลงบั่ว (ซึ่งเป็นแมลงขนาดเล็กฝังตัวอยู่ในต้นข้าว จะดูดน้ําเลี้ยงจากต้นข้าว จนไม่เจริญเติบโต หรือออกรวงมีเมล็ดลีบเป็นส่วนใหญ่) ส่งผลกระทบต่อการผลิตทั้งปริมาณและคุณภาพข้าวเปลือก จากการสํารวจโดยสํานักงานเกษตรจังหวัดพิจิตรเมื่อวันที่ 24 กุมภาพันธ์ 2560 ที่ผ่านมามีพื้นที่เสียหาย 9 อําเภอ (อ.ตะพานหิน อ.บางมูลนาก อ.โพทะเล อ.เมืองพิจิตร อ.สากเหล็ก อ.บึงนาราง อ.สามง่าม อ.โพธิ์ประทับช้าง และ อ.วชิรบารมี) รวม 147,908 ไร่ คิดเป็นร้อยละ 31 ของพื้นที่ปลูกข้าวนาปรังทั้งจังหวัด เกษตรกรผู้ได้รับผลกระทบ จํานวน 9,185 ราย พื้นที่ที่เสียหายมากที่สุดอยู่ในอําเภอตะพานหิน จํานวน 40,350 ไร่ อ.บางมูลนาก 26,793 ไร่ และ อ.โพทะเล 22,230 ไร่ เกษตรกรบางรายไถกลบนาข้าว และบางรายใช้ยากําจัด และป้องกันแมลงบั่ว ในด้านการให้ความช่วยเหลือเกษตรกรผู้ประสบภัย จังหวัดพิจิตรได้จัดประชุมคณะกรรมการให้ความช่วยเหลือผู้ประสบภัยพิบัติจังหวัด แล้ว เมื่อวันที่ 28 กุมภาพันธ์ 2560 และขณะนี้อยู่ในระหว่างการประกาศพื้นที่ภัยพิบัติ เพื่อช่วยเหลือเกษตรกรที่ได้รับความเสียหายจากการระบาดของแมลงบั่วสําหรับระดับราคาข้าวเปลือกที่เกษตรกรขายได้ในปัจจุบัน ราคาข้าวเปลือก ความชื้นไม่เกิน 15 % ราคา 7,400 - 7,900 บาท/ตัน และข้าวเกี่ยวสด ความชื้น 25-30 % ราคา 6,300 -6,500 บาท/ตัน โดยสํานักงานพาณิชย์จังหวัดพิจิตรได้จัดส่งเจ้าหน้าที่ ออกติดตามสถานการณ์ ทางด้านการผลิต และการตลาด และการตรวจสอบการใช้เครื่องชั่งตวงวัด แหล่งรับซื้อข้าวเปลือกทุกสัปดาห์ หากเกษตรกรรายใดไม่ได้รับความเป็นธรรมในการขายข้าวเปลือก รวมทั้งพบเห็นหรือทราบเบาะแสการกระทําผิดสามารถแจ้งข้อมูลได้ที่สายด่วน 1569 กรมการค้าภายใน หรือสํานักงานพาณิชย์จังหวัดพิจิตร เบอร์โทรศัพท์ 056 990 380
ทั้งนี้ รมว.พาณิชย์ ได้ให้ข้อสังเกตในการกําจัดแมลงบั่วว่า เกษตรกรควรกําจัดโดยวิธีธรรมชาติ งดใช้สารเคมีหรือหากใช้ควรใช้ให้น้อยที่สุด เพื่อป้องกันปัญหาสารตกค้าง เนื่องจากผู้ซื้อและผู้บริโภคในปัจจุบันตระหนักถึงเรื่องความปลอดภัยด้านอาหารเป็นอย่างมาก
รัฐบาลไทย-ข่าวทำเนียบรัฐบาล-รองนายกรัฐมนตรีตรวจความคืบหน้าการจัดสร้างพระเมรุมาศฯ
วันจันทร์ที่ 2 ตุลาคม 2560
รองนายกรัฐมนตรีตรวจความคืบหน้าการจัดสร้างพระเมรุมาศฯ
รองนายกรัฐมนตรีตรวจความคืบหน้าการจัดสร้างพระเมรุมาศฯ
วันนี้ (วันจันทร์ที่ 2 ตุลาคม 2560) เวลา 17.00 น. ณ ท้องสนามหลวง
พลเอกธนะศักดิ์ ปฏิมาประกร รองนายก
รัฐมนตรี ประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตรวจความคืบหน้าการจัดสร้างพระเมรุมาศ สิ่งปลูกสร้างประกอบพระเมรุมาศฯ โดยมีนายอนันต์ ชูโชติ อธิบดีกรมศิลปากร รายงานความคืบหน้าการดําเนินงาน ดังนี้
งานก่อสร้างพระเมรุมาศและอาคารประกอบ ภาพรวมขณะนี้คืบหน้าร้อยละ 98.6 ส่วนงานศิลปกรรมประกอบจัดทําแล้วเสร็จ และติดตั้งบนพระเมรุมาศแล้วทั้งหมด รวมทั้งจิตรกรรมฉากบังเพลิงและจิตรกรรมโครงการอันเนื่องมาจากพระราชดําริ ได้นําขึ้นติดตั้งตามตําแหน่งแล้วเช่นกัน
งานประณีตศิลป์ในพระราชพิธี ได้แก่ งานจัดสร้างพระโกศจันทน์และฟืนไม้จันทน์ แล้วเสร็จ
งานจัดสร้างพระโกศพระบรมอัฐิ คืบหน้ารวมร้อยละ 89 อยู่ระหว่างการลงยาสีและประดับอัญมณี งานออกแบบและจัดทําเครื่องสังเค็ด คืบหน้ารวมร้อยละ 81
งานบูรณปฏิสังขรณ์ราชรถและพระยานมาศ รวมทั้งการจัดสร้างราชรถปืนใหญ่ และพระที่นั่ง
ราเชนทรยานน้อย ดําเนินการแล้วเสร็จทั้งหมด
ซึ่งนายกรัฐมนตรีได้ไปเป็นประธานในพิธีบวงสรวงอัญเชิญราชรถ เมื่อวันที่ 21 กันยายน 2560 ที่ผ่านมา และพร้อมสําหรับการเคลื่อนออกเพื่อร่วมการฝึกซ้อมริ้วขบวนในสถานที่จริงครั้งแรก ในวันที่ 7 ตุลาคม 2560
—วันนี้ (วันจันทร์ที่ 2 ตุลาคม 2560) เวลา 17.00 น. ณ ท้องสนามหลวง
พลเอกธนะศักดิ์ ปฏิมาประกร รองนายก
รัฐมนตรี ประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตรวจความคืบหน้าการจัดสร้างพระเมรุมาศ สิ่งปลูกสร้างประกอบพระเมรุมาศฯ โดยมีนายอนันต์ ชูโชติ อธิบดีกรมศิลปากร รายงานความคืบหน้าการดําเนินงาน ดังนี้
งานก่อสร้างพระเมรุมาศและอาคารประกอบ ภาพรวมขณะนี้คืบหน้าร้อยละ 98.6ส่วนงานศิลปกรรมประกอบจัดทําแล้วเสร็จ และติดตั้งบนพระเมรุมาศแล้วทั้งหมด รวมทั้งจิตรกรรมฉากบังเพลิงและจิตรกรรมโครงการอันเนื่องมาจากพระราชดําริ ได้นําขึ้นติดตั้งตามตําแหน่งแล้วเช่นกัน
งานประณีตศิลป์ในพระราชพิธี ได้แก่ งานจัดสร้างพระโกศจันทน์และฟืนไม้จันทน์ แล้วเสร็จ
งานจัดสร้างพระโกศพระบรมอัฐิ คืบหน้ารวมร้อยละ ๘๙ อยู่ระหว่างการลงยาสีและประดับอัญมณี งานออกแบบและจัดทําเครื่องสังเค็ด คืบหน้ารวมร้อยละ ๘๑
งานบูรณปฏิสังขรณ์ราชรถและพระยานมาศ รวมทั้งการจัดสร้างราชรถปืนใหญ่ และพระที่นั่ง
ราเชนทรยานน้อย ดําเนินการแล้วเสร็จทั้งหมด
ซึ่งนายกรัฐมนตรีได้ไปเป็นประธานในพิธีบวงสรวงอัญเชิญราชรถ เมื่อวันที่ ๒๑ กันยายน ๒๕๖๐ ที่ผ่านมา และพร้อมสําหรับการเคลื่อนออกเพื่อร่วมการฝึกซ้อมริ้วขบวนในสถานที่จริงครั้งแรก ในวันที่ ๗ ตุลาคม
—
รัฐบาลไทย-ข่าวทำเนียบรัฐบาล-รมว.ดิจิทัลฯ ต้อนรับเอกอัครราชทูตสหภาพยุโรป พร้อมหารือความร่วมมือด้านดิจิทัล
วันอังคารที่ 3 เมษายน 2561
รมว.ดิจิทัลฯ ต้อนรับเอกอัครราชทูตสหภาพยุโรป พร้อมหารือความร่วมมือด้านดิจิทัล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายปีร์กะ ตาปีโอละ (H.E. Mr. Pirkka Tapiola) เอกอัครราชทูตสหภาพยุโรปประจําประเทศไทยและคณะ ในโอกาสเข้าเยี่ยมคารวะ ซึ่งนายปีร์กะ ตาปีโอละ เห็นว่าในช่วงประมาณ 20 ปีที่ผ่านมา ประเทศไทยได้พัฒนาและมีความก้าวหน้าในหลายด้าน รวมทั้งได้ให้ความสนใจต่อนโยบายประเทศไทย 4.0 และโครงการ EEC เป็นอย่างยิ่ง โดยในฐานะเอกอัครราชทูตสหภาพยุโรปฯ ยินดีที่จะสนับสนุนให้เกิดความร่วมมือระหว่างประเทศไทยและประเทศสมาชิกของสหภาพยุโรปในทุกๆ ด้าน โดยเฉพาะในด้านดิจิทัลซึ่งหลายประเทศในสหภาพยุโรปมีศักยภาพสูงและมีชื่อเสียงระดับโลก ในโอกาสนี้ ดร.พิเชฐฯ ยังได้ให้ข้อมูลเกี่ยวกับการดําเนินนโยบายที่สําคัญของกระทรวงดิจิทัลฯ ได้แก่ การพัฒนาทรัพยากรมนุษย์ด้านดิจิทัล ความปลอดภัยด้านไซเบอร์ การพัฒนาโครงสร้างพื้นฐานด้านดิจิทัล การเชื่อมโยงข้อมูลภาครัฐเพื่อเพิ่มศักยภาพการบริการประชาชน การส่งเสริมความสะดวกในการดําเนินธุรกิจ (Ease of doing business) การออกกฎหมายด้านดิจิทัลที่มีความทันสมัยและมีมาตรฐานสากล รวมถึงการดําเนินโครงการสําคัญๆ อาทิ โครงการ Digital Park โครงการระเบียงเขตเศรษฐกิจภาคตะวันออก (EEC) โครงการเมืองอัจฉริยะ (Smart city) และการจัดตั้งสถาบัน IoT (Internet of Things) เป็นต้น เมื่อวันที่ 28 มีนาคม 2561 ณ ห้องรับรอง ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-นายกรัฐมนตรียืนยันไทยและอาเซียน พร้อมร่วมมือกับ UN ผลักดันการพัฒนาที่ยั่งยืน
วันเสาร์ที่ 2 พฤศจิกายน 2562
นายกรัฐมนตรียืนยันไทยและอาเซียน พร้อมร่วมมือกับ UN ผลักดันการพัฒนาที่ยั่งยืน
นายกรัฐมนตรียืนยันไทยและอาเซียน พร้อมร่วมมือกับ UN ผลักดันการพัฒนาที่ยั่งยืน
วันนี้ (วันเสาร์ที่ 2 พฤศจิกายน 2562) เวลา 15.40 น. ณ ห้อง Sappire 108 ชั้น 1 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับนาย António Guterres (นายอันโตนิอู กุแตเรช) เลขาธิการสหประชาชาติ ในระหว่างการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรียินดีที่ได้พบกับเลขาธิการสหประชาชาติอีกครั้งภายหลังจากที่พบเมื่อเดือนกันยายนในช่วงการประชุม UNGA 74 ขอบคุณที่เดินทางมาร่วมการประชุมสุดยอดอาเซียน-สหประชาชาติ ครั้งที่10 นี้ พร้อมยืนยันว่าไทยให้ความสําคัญกับการสร้างหุ้นส่วนการพัฒนาที่ยั่งยืนระหว่างประเทศสมาชิกอาเซียน และระหว่างอาเซียนกับกลุ่มภูมิภาคต่างๆ ซึ่งอาเซียนพร้อมร่วมมือกับสหประชาชาติเพื่อส่งเสริมการแลกเปลี่ยนประสบการณ์กับกลุ่มต่างๆ เกี่ยวกับแนวทาง องค์ความรู้ และประสบการณ์ เพื่อที่จะบรรลุเป้าหมาย SDGs ไปด้วยกัน ทั้งนี้ ไทยยินดีเพิ่มบทบาท และมีส่วนร่วมในกรอบสหประชาชาติมากขึ้น ในการจัดกิจกรรมต่าง ๆ ในภูมิภาคเอเชียแปซิฟิก โดยเฉพาะอย่างยิ่งประเด็นท้าทายที่สืบเนื่องจากการประชุม UNGA74
เลขาธิการสหประชาชาติชื่นชมไทยและนายกรัฐมนตรีที่มีบทบาทในเวทีระหว่างอย่างกระตือรือร้น ทั้งการจัดการประชุมสุดยอดอาเซียน และการแสดงวิสัยทัศน์ในประเด็นท้าทายต่างๆ ในโลก ชื่นชมบทบาทของไทยที่โดดเด่นในเรื่องการดําเนินการเพื่อบรรลุ SDGs และยืนยันว่าองค์การสหประชาชาติให้ความสําคัญกับประเด็นด้านสิ่งแวดล้อม โดยขอให้ไทยช่วยเป็นส่วนสําคัญในการผลักดันเพื่อแก้ปัญหาเรื่องสิ่งแวดล้อม การลดการปล่อยก๊าซ เรือนกระจก การใช้พลังงานหมุนเวียน ตลอดจน ชื่นชมความริเริ่มของไทยในการประชุมเกี่ยวกับการลดขยะในทะเล
ทั้งสองฝ่ายเชื่อมั่นในความร่วมมือร่วมกันทั้งระหว่างไทยกับสหประชาชาติ และระหว่างอาเซียนกับสหประชาชาติ โดยเชื่อมั่นว่าความเข้าใจในระดับพหุภาคีเป็นเรื่องสําคัญ ซึ่งในโอกาสนี้ นายกรัฐมนตรีย้ํานโยบายของไทยที่สอดคล้องกับแนวทางความร่วมมือกับสหประชาชาติ อาทิ การแก้ไขปัญหาการประมง IUU การต่อต้านการค้ามนุษย์ การป้องกันการแสวงหาประโยชน์ทางเพศ และสิทธิมนุษยชน โดยในโอกาสนี้ นายกรัฐมนตรียินดีสนับสนุน ESCAP และทีมงานสหประชาชาติในการจัดงานครบรอบ 75 ปีในภูมิภาคเอเชียแปซิฟิก ในตอนท้าย เลขาธิการสหประชาชาติอวยพรให้นายกรัฐมนตรี และประเทศไทยประสบความสําเร็จในการจัดการประชุมสุดยอดอาเซียนในครั้งนี้
รัฐบาลไทย-ข่าวทำเนียบรัฐบาล-"ยุติธรรม" ประชุมคณะกรรมการกองทุนยุติธรรม
วันอังคารที่ 26 มิถุนายน 2561
"ยุติธรรม" ประชุมคณะกรรมการกองทุนยุติธรรม
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๑
ในวันอังคารที่ ๒๖ มิถุนายน ๒๕๖๑ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๑
เพื่อติดตามผลการปฏิบัติงานตามภารกิจของกองทุนยุติธรรม
ด้านสถานะทางการเงิน การช่วยเหลือและสถิติการช่วยเหลือทางกฎหมายแก่ประชาชน
ผลการปฏิบัติงานด้านการบริหารของกองทุนยุติธรรม และผลการช่วยเหลือเยียวยาแก่ผู้เสียหายและจําเลยในคดีอาญา
ของสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ
นอกจากนี้ ที่ประชุมได้พิจารณาในประเด็นสําคัญ ได้แก่
เห็นชอบร่างคําสั่งแต่งตั้งคณะอนุกรรมการหรือคณะทํางาน
เพื่อทําหน้าที่ด้านตัวชี้วัดการประเมินผลการดําเนินงานทุนหมุนเวียน
การให้ข้อคิดเห็นและข้อเสนอแนะเรื่องการปรับประมาณการค่าใช้จ่ายในการดําเนินงานของกองทุนยุติธรรม
ประจําปี พ.ศ.๒๕๖๑ การจัดทําแผนปรับปรุงและพัฒนาประสิทธิภาพการดําเนินงานทุนหมุนเวียน
และการพิจารณาคู่มือการประเมินผลการควบคุมภายใน สํานักงานกองทุนยุติธรรม เป็นต้น
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ผู้แทนจากหน่วยงานในสังกัดกระทรวงยุติธรรม และหน่วยงานที่เกี่ยวข้อง เข้าร่วมประชุม
รัฐบาลไทย-ข่าวทำเนียบรัฐบาล-เคาะ ตำแหน่งงาน part-time เดือนมิถุนายน  กว่า 5,000 อัตรา รองรับความต้องการของประชาชน
วันศุกร์ที่ 12 มิถุนายน 2563
เคาะ ตําแหน่งงาน part-time เดือนมิถุนายน  กว่า 5,000 อัตรา รองรับความต้องการของประชาชน
กรมการจัดหางาน เคาะตําแหน่งงานว่าง part-time  ในเดือนมิถุนายน 2563 กว่า 5,000 อัตรา  ขณะนี้ ต้องการแรงงานด้านการผลิต มากที่สุด
นายสุชาติ พรชัยวิเศษกุล อธิบดีกรมการจัดหางาน เปิดเผยว่า สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งผลให้มีการเลิกจ้าง และการปิดกิจการของสถานประกอบการต่างๆ รวมถึงได้ทําให้รูปแบบการจ้างงาน เปลี่ยนแปลงไป ซึ่งถึงแม้สถานการณ์การแพร่ระบาดภายในประเทศจะเบาบางลง แต่กรมการจัดหางานไม่ได้นิ่งนอนใจ ยังคงเดินหน้าเร่งรัดหามาตรการเพื่อมุ่งให้คนไทยทุกคนมีงานทําในทุกพื้นที่ มีการจ้างงานให้มากที่สุด ในทุกกลุ่มเป้าหมาย อาทิ นักเรียน/นักศึกษา บัณฑิตจบใหม่ ผู้พิการ ผู้สูงอายุ ทั้งในช่วงนี้ไปจนถึงช่วงฟื้นฟูเศรษฐกิจ
“ กรมการจัดหางาน ได้รับแจ้งงาน part-time ที่ต้องการ ในขณะนี้คือ 1. แรงงานด้านการผลิต จํานวน 716 อัตรา 2. เจ้าหน้าที่สํานักงานอื่น ๆ จํานวน 696 อัตรา 3. แรงงานในด้านการผลิตต่าง ๆ , แรงงานทั่วไป จํานวน 596 อัตรา 4.พนักงานบริการลูกค้า จํานวน 289 อัตรา 5.พนักงานจัดส่งสินค้าอื่น ๆ จํานวน 215 อัตรา 6.พนักงานขายสินค้า (ประจําร้าน) , พนักงานขายของหน้าร้าน จํานวน 145 อัตรา 7.พนักงานขาย และผู้นําเสนอสินค้าอื่น ๆ จํานวน 141 อัตรา 8.พนักงานบริการอื่น ๆ จํานวน 126 อัตรา 9. ช่างอัญมณีและช่างประดิษฐ์เครื่องประดับอื่น ๆ จํานวน 109 อัตรา และ 10.พนักงานขับรถยนต์ จํานวน 101 อัตรา รวมทั้งสิ้น 4,396 อัตรา
ผู้ที่ต้องการมีงานทําในแบบ Part-time สามารถสมัครงานได้ในช่องทาง ดังนี้ 1. สมัครงานด้วยตนเอง ณ อาคาร 3 ชั้น หน้ากระทรวงแรงงาน หรือ ณ สํานักงานจัดหางานจังหวัดทุกจังหวัดทั่วประเทศ 2. สมัครงานด้วยตนเองผ่านเว็บไซต์ http://smartjob.doe.go.th นอกจากนี้ประชาชนที่สนใจจะดูตําแหน่งงานว่าง Part-time ยังสามารถติดตามได้ที่ Facebook Fanpage :“เสิร์ฟงานด่วน” ซึ่งจะเป็นอีกช่องทางหนึ่งที่จะทําให้ผู้ต้องการมีงานทําได้มีโอกาสค้นหาตําแหน่งงานว่างพาร์ทไทม์ได้สะดวกยิ่งขึ้น หรือ สอบถามข้อมูลเพิ่มเติมได้ที่สายด่วนกระทรวงแรงงานโทร. 1506 กด 2 กรมการจัดหางาน” นายสุชาติ พรชัยวิเศษกุล อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รัฐบาลน้อมนำพระปฐมบรมราชโองการ ร.10 ไปปฏิบัติ
วันจันทร์ที่ 5 สิงหาคม 2562
รัฐบาลน้อมนําพระปฐมบรมราชโองการ ร.10 ไปปฏิบัติ
วันอาทิตย์ที่ 28 กรกฎาคม 2562
Your browser does not support the audio element.
รัฐบาลน้อมนําพระปฐมบรมราชโองการ ร.10 ไปปฏิบัติ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลน้อมนําพระปฐมบรมราชโองการของพระบาทสมเด็จพระวชิรเกล้าเจ้าอยู่หัวมาเป็นแนวทางปฏิบัติโดยจัดกิจกรรมจิตอาสาพัฒนาสิ่งแวดล้อม ปลูกต้นไม้ ในหลายพื้นที่ เพื่อปรับภูมิทัศน์สร้างความสมดุลของทรัพยากรธรรมชาติและสิ่งแวดล้อม เพิ่มพื้นที่สีเขียวในชุมชน ลดปริมาณฝุ่นละอองในอากาศ และช่วยเสริมสร้างจิตสํานึกในการอนุรักษ์สิ่งแวดล้อมในที่อยู่อาศัยของตนเองอย่างยั่งยืน นอกจากนี้ รัฐบาลพร้อมสนับสนุนโครงการจิตอาสาพระราชทาน 904 วปร. เพื่อความสมัครสมานสามัคคีของคนไทยทุกหมู่เหล่าในการร่วมกันบําเพ็ญกิจกรรมสาธารณประโยชน์ พัฒนาชุมชน และชุมชนเมือง ในพื้นที่ต่าง ๆ ทั่วประเทศ เพื่อให้ประชาชนมีคุณภาพชีวิตที่ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. พลเรือเอก ณรงค์ฯ เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 3/2559
วันศุกร์ที่ 18 พฤศจิกายน 2559
รอง นรม. พลเรือเอก ณรงค์ฯ เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 3/2559
ที่ประชุม กผส. เห็นชอบรายงานสถานการณ์ผู้สูงอายุไทย พ.ศ. 2558 ซึ่งประเทศไทยเป็นสังคมผู้สูงอายุอันดับสองในอาเซียน
วันนี้ (18 พฤศจิกายน 2559) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการผู้สูงอายุแห่งชาติ ครั้งที่ 3/2559
ที่ประชุมได้พิจารณาและมีมติเห็นชอบรายงานสถานการณ์ผู้สูงอายุไทย พ.ศ. 2558 ซึ่งปัจจุบันประเทศไทยเป็นสังคมผู้สูงวัยอันดับสองในอาเซียน โดยประชากรไทยจํานวน 65.1 ล้านคน มีผู้สูงอายุ 60 ปี ขึ้นไปจํานวน จํานวน 10.3 ล้านคน ส่วนสังคมผู้สูงวัยอันดับหนึ่งในอาเซียนได้แก่ ประเทศสิงค์โปร์ และ อันดับสามได้แก่ประเทศเวียดนาม
ทั้งนี้ รายงานดังกล่าวพบว่าผู้สูงอายุ 60 ปีขึ้นไป มีจํานวนถึง 1 ใน 3 ของผู้สูงอายุทั้งหมดมีรายได้ต่ํากว่าเส้นความยากจนร้อยละ 34.3 อีกทั้งขนาดของครอบครัวไทยลดลงเหลือ 4 คน ต่อครัวเรือนและแนวโน้มผู้สูงอายุอาศัยอยู่ตามลําพังเพียงคนเดียวหรืออยู่ตามลําพังกับคู่สมรสมีสัดส่วนสูงขึ้น โรคที่พบมากในผู้สูงอายุ ได้แก่ ข้ออักเสบ ข้อเสื่อม โรคถุงลมโป่งพอง โรคหลอดลม โรคปอดอุดตันเรื้อรัง โรคหลอดเลือดหัวใจตีบ โรคกล้ามเนื้อหัวใจตาย และโรคอัมพาต โดยโรคเหล่านั้นต้องใช้ระยะเวลายาวนานในการรักษา
ดังนั้น รายงานดังกล่าว ได้เสนอแนะรัฐบาลให้การสนับสนุนผู้สูงอายุได้อยู่ในที่พักอาศัยซึ่งช่วยส่งเสริมคุณภาพชีวิตที่ดีด้วยความมั่นคง มีศักดิ์ศรี พร้อมทั้งมีสุขภาพอนามัยที่ดี มีหลักประกันรายได้ที่มั่นคงและยั่งยืนตลอดจนมีการจัดทําแผนช่วยเหลือผู้สูงอายุเมื่อเกิดภัยพิบัติอย่างเป็นระบบ โดยที่ประชุมมีมติเห็นชอบให้เสนอรายงานดังกล่าวให้ที่ประชุมคณะรัฐมนตรีเพื่อรับทราบต่อไป
****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นิพนธ์ เยี่ยมด่านโควิดฯ นครสวรรค์ สิงห์บุรี ขอบคุณผู้ว่าฯ และจนท.ทุกฝ่าย ที่ดูแล ปชช.มาตลอด 3 เดือน พร้อม ให้กำลังใจ [กระทรวงมหาดไทย]
วันพฤหัสบดีที่ 28 พฤษภาคม 2563
นิพนธ์ เยี่ยมด่านโควิดฯ นครสวรรค์ สิงห์บุรี ขอบคุณผู้ว่าฯ และจนท.ทุกฝ่าย ที่ดูแล ปชช.มาตลอด 3 เดือน พร้อม ให้กําลังใจ [กระทรวงมหาดไทย]
นิพนธ์ เยี่ยมด่านโควิดฯ นครสวรรค์ สิงห์บุรี ขอบคุณผู้ว่าฯ และจนท.ทุกฝ่าย ที่ดูแล ปชช.มาตลอด 3 เดือน พร้อม ให้กําลังใจ -​ ขอให้อดทนไปอีกระยะหนึ่ง แล้วเราจะผ่านวิกฤตนี้ไปด้วยกัน
เมื่อเวลา 09.30 น. วันที่ 28 พฤษภาคม 2563 นายนิพนธ์ บุญญามณี รัฐมนตรีช่วยว่าการกระทรวงมหาดไทย (มท.2) พร้อมคณะ ได้เดินทางตรวจเยี่ยมให้กําลังใจจ้าหน้าที่และอาสาสมัครที่ปฏิบัติงานประจําจุดคัดกรองป้องกันการแพร่ระบาดของโรคไวรัสโคโรนา 2019 ณ จุดตรวจเขาเขียว ตําบลกลางแดด อําเภอเมืองนครสวรรค์ จังหวัดนครสวรรค์ โดยมีนายชัชวาลย์ ฉายะบุตร รองผู้ว่าราชการจังหวัดนครสวรรค์ ผู้บังคับการตํารวจภูธรจังหวัดนครสวรรค์ และเจ้าหน้าที่ที่เกี่ยวข้องรายงานสถานการณ์ในพื้นที่ให้ทราบ พร้อมนี้ รมช.มท. ได้กล่าวให้กําลังใจเจ้าหน้าที่ที่ปฏิบัติหน้าที่ได้อย่างเข้มแข็ง เสียสละความสุขส่วนตัว เพื่อส่วนรวมภายใต้สถานการณ์การแพร่ระบาดของโรคติดต่อ
จากนั้น ในเวลา 10.45 น. นายนิพนธ์ฯ รมช.มท. พร้อมคณะได้เดินทางไปตรวจเยี่ยมด่านคัดกรองฯ จุดตรวจสิงห์เหนือ ตําบลบางมัญ อําเภอเมืองสิงห์บุรี จังหวัดสิงห์บุรี โดยมีนายชํานาญวิทย์ เตรัตน์ ผู้ว่าราชการจังหวัดสิงห์บุรี และคณะให้การต้อนรับพร้อมรายงานสรุปข้อมูลการดําเนินการควบคุมการแพร่ระบาดโรคโควิด-19 ในพื้นที่จังหวัดสิงห์บุรี
โดยจุดคัดกรองทั้ง 2 จุด นายนิพนธ์ มท.2 ได้มอบเงินเพื่อสนับสนุนการทํางานของเจ้าหน้าที่ พร้อมอาหารสําเร็จรูป และเครื่องดื่ม น้ําดื่มเพื่อเป็นขวัญกําลังใจให้เจ้าหน้าที่ประจําจุดคัดกรองเพื่อใช้ในการปฏิบัติหน้าที่
นายนิพนธ์ กล่าวว่า วันนี้ได้ลงพื้นที่ตรวจเยี่ยมติดตามการทํางานแก้ไขปัญหาสถานการณ์โควิด-19 ในพื้นที่ และต้องการมาให้กําลังใจในการปฏิบัติงาน แก่เจ้าหน้าที่ผู้ปฏิบัติงาน รวมทั้งติดตามการดําเนินงานตามมาตรการดูแลความสงบเรียบร้อย ตลอดจนการกํากับดูแลการตั้งด่านตรวจหรือจุดสกัดที่ดูแลการเดินทางข้ามพื้นที่จังหวัด เพื่อจัดระเบียบการเดินทางการเฝ้าระวังหรือสังเกตอาการผู้เดินทาง และพฤติกรรมที่เสี่ยงต่อการติดต่อของโรคติดเชื้อโควิด-19 พร้อมกันนี้ได้ขอขอบคุณไปยังผู้ว่าราชการจังหวัดทุกจังหวัด ทหาร ตํารวจ องค์กรปกครองท้องถิ่น กํานัน ผู้ใหญ่บ้าน อสม. และเจ้าหน้าที่ประจําด่านคัดกรองที่ได้ทํางานร่วมกันอย่างเข้มแข็ง เสียสละเพื่อความสุขส่วนรวม ซึ่งจากการลงพื้นที่ได้เห็นการปฏิบัติงานเป็นไปด้วยความเรียบร้อย ประชาชนให้ความร่วมมือเป็นอย่างดี
รัฐบาลไทย-ข่าวทำเนียบรัฐบาล-ระหว่างเดินทางโดยเครื่องบิน 1 ชั่วโมง กับโดยสารรถทัวร์ 8 ชั่วโมง แบบใดมีความเสี่ยงติดเชื้อไวรัสโควิด-19 มากกว่ากัน ??
วันจันทร์ที่ 15 มิถุนายน 2563
ระหว่างเดินทางโดยเครื่องบิน 1 ชั่วโมง กับโดยสารรถทัวร์ 8 ชั่วโมง แบบใดมีความเสี่ยงติดเชื้อไวรัสโควิด-19 มากกว่ากัน ??
แบบใดมีความเสี่ยงติดเชื้อไวรัสโควิด-19 มากกว่ากัน
Q: ระหว่างเดินทางโดยเครื่องบิน 1 ชั่วโมง กับโดยสารรถทัวร์ 8 ชั่วโมง แบบใดมีความเสี่ยงติดเชื้อไวรัสโควิด-19 มากกว่ากัน ??
A: การติดต่อของโรคไวรัสฯ ภายในห้องโดยสารเครื่องบินมีความเสี่ยงค่อนข้างน้อย เพราะเครื่องบินมีระบบตัวกรองอากาศที่มีประสิทธิภาพสูงซึ่งเป็นชนิดเดียวกับที่ใช้ในโรงพยาบาล ซึ่งสามารถดักจับฝุ่นละอองแบคทีเรียเชื้อราและไวรัสฯ ได้ ทั้งนี้การแพร่เชื้ออาจเกิดขึ้นจากผู้โดยสารที่นั่งใกล้ผู้ป่วยและได้รับสารการคัดหลั่งจากการไอหรือจามหรือติดเชื้อจากการสัมผัสแต่ละบุคคล ส่วนในรถทัวร์ที่มีความแออัดและใช้เวลาเดินทางมากกว่าย่อมมีความเสี่ยงที่จะติดเชื้อไวรัสฯ ได้มากกว่า
รัฐบาลไทย-ข่าวทำเนียบรัฐบาล- สธ.เดินหน้าตามนโยบาย พัฒนาระบบบริหารสาธารณสุข สู่ Thailand 4.0
วันศุกร์ที่ 9 มิถุนายน 2560
สธ.เดินหน้าตามนโยบาย พัฒนาระบบบริหารสาธารณสุข สู่ Thailand 4.0
กระทรวงสาธารณสุขเร่งขับเคลื่อน 3 ยุทธศาสตร์พัฒนาระบบบริหารสู่ประเทศไทย 4.0 ให้ประชาชนเข้าถึงบริการ พัฒนากลุ่มเด็กและผู้สูงอายุ ลดความเหลื่อมล้ํา และสร้างรายได้ให้ประเทศ
วันนี้ (9 มิถุนายน 2560) ที่กรมแพทย์ทหารอากาศ กทม. นายแพทย์โสภณ เมฆธน ปลัดกระทรวงสาธารณสุขบรรยายพิเศษ “นโยบายและการพัฒนาระบบบริหารสาธารณสุข” โดยมีแพทย์ ทันตแพทย์ เภสัชกร พยาบาล และเจ้าหน้าที่กรมแพทย์ทหารอากาศ เข้าร่วมรับฟัง ว่า กระทรวงสาธารณสุขได้จัดทําแผนยุทธศาสตร์ชาติ 20 ปีด้านสาธารณสุข มุ่งเน้นการพัฒนาสู่ความเป็นเลิศ 4 ด้าน ได้แก่การส่งเสริมสุขภาพและป้องกันโรคเป็นเลิศ ในทุกกลุ่มวัย การบริการที่เป็นเลิศ คนเป็นเลิศ และการบริหารจัดการที่เป็นเลิศ เพื่อให้บรรลุเป้าหมายประชาชนมีอายุคาดเฉลี่ยและมีคุณภาพชีวิตที่ดีขึ้น ระบบบริการ มีบุคลากรสาธารณสุขที่เพียงพอกระจายทั่วประเทศ และสามารถลดรายจ่ายสุขภาพรวมของประเทศภายใต้ระบบบริหารจัดการที่โปร่งใส บรรลุเป้าหมาย “ประชาชนสุขภาพดี เจ้าหน้าที่มีความสุข ระบบสุขภาพยั่งยืน”
นอกจากนี้ ได้ให้ความสําคัญกับการพัฒนาทรัพยากรมนุษย์ในระบบสุขภาพ (Human Resource for Health) ตามแนวคิด “คนดี มีคุณค่า มีความสุข” เพื่อนําพาประเทศสู่ Thailand 4.0 โดยในช่วง 1 ปี 4 เดือนนี้ จะเร่งรัดพัฒนาระบบบริการด้วย 3 ยุทธศาสตร์สําคัญ ได้แก่ 1.ลดความเหลื่อมล้ํา สร้างความมั่นคง (Inclusive Growth Engine) อาทิ การพัฒนาเด็กและผู้สูงอายุให้เป็น Smart citizen การปฏิรูประบบบริการปฐมภูมิ มีแพทย์เวชศาสตร์ครอบครัวดูแลประชาชนครบทุกครัวเรือนภายใน 10 ปี การต่อยอดการดูแลระยะยาว (Long term care) ให้ครอบคลุมกลุ่มเป้าหมายมากขึ้น การดูแลผู้ป่วยเจ็บป่วยฉุกเฉินวิกฤติ มีสิทธิทุกที่ (UCEP) 2.ขับเคลื่อนเศรษฐกิจ สร้างความมั่งคั่ง (Productive Growth Engine) อาทิ อุตสาหกรรมการแพทย์ครบวงจร การเพิ่มประสิทธิภาพการขึ้นทะเบียนและใบอนุญาต การพัฒนาเขตสุขภาพพิเศษ และ3.สร้างสมดุลในการพัฒนาให้เกิดความยั่งยืน (Green Growth Engine) โดยจะพัฒนาโรงพยาบาลกระทรวงสาธารณสุข 959 แห่ง เพื่อลดมลพิษ ลดการใช้พลังงาน ลดภาวะโลกร้อน
*************************** 9 มิถุนายน 2560